Michal: sõidujagamisteenuse areng peaks vähendama piraattaksondust Majandus- ja taristuminister Kristen Michal vastas riigikogu infotunnis muuhulgas küsimustele sõidujagamisteenuse mõjust taksondusele. Riigikogu liige, konservatiivsesse rahvaerakonda kuuluv Arno Sild väitis, et taksofirmade juhid ja taksojuhid on aruteludes kinnitanud, et siinne taksondus on normaalselt arenenud ja Eestisse täiendavaid taksoteenuseid vaja ei ole. Silla hinnangul on seoses Uberi tulekuga Eestisse palju probleeme, mis puudutavad klientide ohutust ja liiklusohutust. Ta ütles ka, et Uberi tulekust Eestisse suurt majanduslikku kasu ei teki, kuna Uberi peakorter pole Eestis. Minister Kristen Michal ütles, et küsimus on selles, kas lähtuda tarbija kasust või sellest, et mingi sektor on kogu aeg tegutsenud teatud viisil.
Michal: sõidujagamisteenuse areng peaks vähendama piraattaksondust